Idehaza gyakran kicsit más jelentéstartalma van annak, hogy mi számít nyugatinak. Magyarországot nemzetközileg európai mivolta miatt a nyugati világba sorolják. A középkorban erős európai hatalomnak számított, miután a magyarság letelepedett és felvette a kereszténységet, ezzel megalapítva az országot. Ám mióta a török uralma alá vonta, fontosságát Európa számára elvesztette és legyengült, azonban az Osztrák-Magyar Monarchia részeként ismét befolyásos állammá vált, mígnem elvesztette területeit. Habár a két világháború között is sikerült lépést tartania Európával, a szovjet megszállást követően lemaradt, és a hidegháborúban a "második világ" része volt. Akkor alakult ki a kifejezés mai magyar értelmezése: minden olyan ország, ami a hidegháború alatt a kapitalista ideológiát követte, de azon belül is csak Európa és Észak-Amerika országai. Manapság az átlag magyar, főként az idősebb korosztály, nyugatinak nevezi az előbb említett területeket. Ehhez kapcsolódik az ország fejletlensége a többi nyugati országhoz képest. Ugyanez a definíció igaz a többi volt szovjet szatellitállamra és az egykori Szovjetunió tagállamaira is.